stanford-oval/wikipedia huggingface dataset:
Yrjö Gustafson

Yrjö Voldemar Gustafson (17. syyskuuta 1904 Pietari – 25. elokuuta 1928 Pariisi, Ranska) oli suomalainen Tulenkantajiin kuulunut ylioppilas ja suomentaja. Hän käytti salanimiä Eino Kaltimo ja Yrjö Talma.
Gustafsonin vanhemmat olivat kontrollööri Johan Aleksander Gustafsson ja Alma Maria Heikkilä. Hän pääsi ylioppilaaksi 1922. Tulenkantajiin kuulunut Gustafson matkusti keväällä 1928 Pariisiin yhdessä Einari Vehmaksen, Olavi Paavolaisen ja Katri Valan kanssa. Muut palasivat loppukesällä Suomeen mutta Pariisiin jäänyt masentunut, rahaton ja alkoholisoitunut Gustafson hukkui epäselvissä olosuhteissa Seineen. Hän oli joko pudonnut tai hukuttautunut. Onni Hallan mukaan hänen yksinäisyyttään oli lisännyt homoseksuaalisuus, ja hän oli lähtenyt Pariisiin monimutkaisen suhdekuvion keskeltä.
Yrjö Gustafsonin ruumis löydettiin Seinestä 28. elokuuta 1928.
Suomennoksia

Omalla nimellä:
John Russell : Missä turvalliset tiet loppuvat. Kansanvalta, Helsinki 1927 (valikoima kokoelmasta Where the Pavement ends)
Maksim Gorki : Nuoruuteni yliopistot ; suomentanut Y. Gustafson. Kansanvalta, Helsinki 1927, 2. tarkastettu painos Tammi, Helsinki 1945
Theodor Birt : Antiikin elämää ; tekijän luvalla suomentanut Y. Gustafson. Sivistys ja tiede n:o 61. WSOY 1928
Emil Ludwig : Wilhelm II ; tekijän luvalla suomentanut Y. Gustafson. WSOY 1928
Ludvig Nordström : Tuomas Lack ; suom. Yrjö Gustafson. Kansanvalta, Helsinki 1928
F. Tennyson Jesse : Hullu Tom ; suomentaneet Y. Gustafson ja Heikki Teittinen. Kansanvalta, Helsinki 1929
Nimimerkillä Eino Kaltimo:
H. Rider Haggard : Maivan kosto. Kansanvalta, Helsinki 1925
Rudyard Kipling : Vilhelm Valloittaja : kertomuksia Intiasta. Kansanvalta, Helsinki 1925
Edgar Allan Poe : Punaisen surman naamio : jännityskertomuksia. Kansanvalta, Helsinki 1926
Nimimerkillä Yrjö Talma:
Jack London : Väkevän voima : yhteiskuntataistelukertomuksia ; mukaillen suomentanut Yrjö Talma, Kansanvalta, Helsinki 1924
H. Rider Haggard : Musta ja valkea sydän. Kansanvalta, Helsinki 1925 (alkuteos Black Heart and White Heart)
Ágioi Apóstoloi (Attika)

| Ágioi Apóstoloi Άγιοι Απόστολοι |
| --- | --- |
 Ágioi Apóstoloin kylä.
 Ágioi Apóstoloi
 Koordinaatit: 38°17′33″N, 23°55′11″E 
Valtio:  Kreikka
Hajautetun hallinnon alue:  Attika
Alue:  Attika
Alueyksikkö:  Itä-Attika
Kunta:  Oropós
Hallinto:  
 – Asutustyyppi:  kylä
 – Kallikrates-koodi:  4913040102
Väkiluku (2011):  1 904
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Ágioi Apóstoloi (kreik. Άγιοι Απόστολοι; transl. myös Ágii Apóstoli) on Kreikan kylä, joka kuuluu hallinnollisesti Oropóksen kuntaan, Itä-Attikan alueyksikköön ja Attikan alueeseen. Kylän väkiluku on 1 904 (vuonna 2011).
Ágioi Apóstoloin kylän rantaa.
Ágioi Apóstoloin kylä, suomeksi ”Pyhät apostolit”, sijaitsee Attikan koillisrannikolla Eteläisen Euboianlahden rannalla linnuntietä noin 39 kilometriä pohjoiskoilliseen Ateenasta. Se on osa Kálamoksen kyläyhdyskuntaa ja kuului aiemmin Kálamoksen kuntaan ja vuodesta 2011 lähtien Oropóksen kunnan Kálamoksen kunnallisyksikköön.
Aiheesta muualla

Kuvia tai muita tiedostoja aiheesta Ágioi Apóstoloi Wikimedia Commonsissa
Áfytos

| Áfytos Άφυτος |
| --- | --- |
 Áfytoksen kylän rantaa.
 Áfytos
 Koordinaatit: 40°5′54″N, 23°26′12″E 
Valtio:  Kreikka
Hajautetun hallinnon alue:  Makedonia jaTraakia
Alue:  Keski-Makedonia
Alueyksikkö:  Chalkidikí
Kunta:  Kassándra
Hallinto:  
 – Asutustyyppi:  kylä
 – Kallikrates-koodi:  1303010201
Väkiluku (2011):  1 273
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Áfytos (kreik. Άφυτος; myös transl. Áfitos) on Kreikan kylä, joka kuuluu hallinnollisesti Kassándran kuntaan, Chalkidikín alueyksikköön ja Keski-Makedonian alueeseen. Se muodostaa oman kyläyhdyskuntansa (Τοπική Κοινότητα Αφύτου, Topikí Koinótita Afýtou). Kylän väkiluku on 1 273 (vuonna 2011).
Áfytoksen kylää.
Áfytoksen kylä sijaitsee Chalkidikín niemimaan läntisimmän niemen Kassándran itärannikolla eli Toronaíoslahden rannalla noin 83 kilometriä kaakkoon Thessalonikista. Kylä on perinyt nimensä sen paikalla sijainneelta antiikin ajan Afytiksen kaupungilta. Kylän nähtävyyksiin kuuluvat sen vanhat kirkot ja kivitalot sekä muun muassa kansatieteellinen museo. Áfytos on kesäisin suosittua turistialuetta.
Aiheesta muualla

Kuvia tai muita tiedostoja aiheesta Áfytos Wikimedia Commonsissa
Ě

Ě, ě on tšekin ja sorbin kielten aakkonen. Se on muodostettu kirjaimesta E lisäämällä siihen hattu.
Ě tšekin kielessä

Kirjain ě on jäänne muinaistšekin palatalisaatiosta. Alkuperäinen palataaliäänne, jat ě [ʲɛ] katosi ja muuttui äänteeksi [ɛ] tai [jɛ], mutta säilyi kirjaimena.
Kirjain ei koskaan esiinny sananalkuisesti, ja sen äännearvo riippuu edeltävästä kirjaimesta:
[ɟɛ, cɛ, ɲɛ] kirjoitetaan dě, tě, ně eikä ďe, ťe, ňe (kuten di, ti, ni).
[bje, pje, vje, fje] kirjoitetaan bě, pě, vě, fě eikä bje, pje, vje, fje. Joissakin sanoissa äänneyhdistelmät kuitenkin kirjoitetaan j:llä (kuten vjezd, objem), koska –je- on osa sanavartaloa, ja v- ja ob- ovat etuliitteitä.
[mɲɛ] kirjoitetaan mě eikä mňe. Etymologisista syistä joissakin sanoissa kirjoitetaan mně (jemný -> jemně).
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Ě
Käännös suomeksi
.uy

.uy on Uruguayn Internet-maatunnus, jonka rekisteröinnistä vastaa Servicio Central de Informatica ja sponsoroi Universidad de la Republica. Rekisteröinnit tehdään kolmannelle tasolleselvennä. Tunnus otettiin käyttöön 1990.
Kashmeera Lokuge

Kashmeera "Mira" Lokuge (s. 1994) on suomalainen kirjailija. Sri Lankassa syntynyt Lokuge muutti Lappeenrantaan 12-vuotiaana isänsä perässä. Hän on koulutukseltaan restonomi ja työskennellyt muun muassa digitaalisen sisällöntuotannon, podcastien ja myyntityön parissa. Lokuge on suorittanut  asepalveluksen.
Lokugen esikoisromaani on yhdessä Hyppe Salmen kanssa kirjoitettu Ilmatilaa, joka ilmestyi vuonna 2021.
Vuonna 2024 Lokuge aloitti yhdessä Jenny Vun kanssa Crazians-podcastin. Lisäksi he tekevät omaa Crazians-kanavaa TikTokissa. Vuonna 2023 kaksikko teki TikTok-sisältöjä Yle Kioskin popup-tilille.
Teokset

Lokuge, Kashmeera; Salmi, Hyppe: Ilmatilaa.  Helsinki:  Tammi, 2021.  ISBN 978-952-04321-0-2.
Äkkisyvää

| ”Äkkisyvää” Mitra Kaislaranta |
| --- | --- | --- |

Singlen tiedot
 Julkaistu: 19. joulukuuta 2013
 Tuottaja(t): Jukka Immonen
 Kesto: 03.50
 Levy-yhtiö: Warner Music Finland
Mitra Kaislarannan muut singlet
|   | ”Äkkisyvää” 2013 | ”Kukka kaipaa valoa” 2015 |
”Äkkisyvää” on Suomen Idolsin 7. tuotantokauden voittajan Mitra Kaislarannan Idols-voittokappale ja ensimmäinen singlejulkaisu. Artistille itselleen tehty kappale kuultiin ensimmäisen kerran 19. joulukuuta 2013, kun Kaislaranta esitti sen suorassa Idols-finaalissa. Finaalin jälkeen kappale julkaistiin Spotifyssa ja 7. helmikuuta 2014 digitaalisesti.
Kappaleen ovat säveltäneet Jukka Immonen ja Antti Riihimäki sekä sanoittaneet Saara Törmä ja Aku Rannila.
Kappaleet

Äkkisyvää – 3.50
Listasijoitukset

| Lista | Paras sijoitus |
| --- | --- |
Suomen virallinen singlelista: –
Suomen virallinen latauslista: 17 
Radiolista: 26
3 Canum Venaticorum

3 Canum Venaticorum on mahdollinen muuttuva tähti Ajokoirien tähdistössä.
Sen magnitudi vaihtelee 5.36-5.4, joten sen voi nähdä paljaalla silmällä.
Lệ Thủy

| Lệ Thủy |
| --- | --- |

Valtio:  Vietnam
Alue:  Bắc Trung Bộ
Maakunta:  Quảng Bình
Hallinto:  
 – hallinnollinen keskus:  Kiến Giang
Pinta-ala:  1 411 km²
Väkiluku (2003):  143 663
 – väestötiheys:  101,8 as./km²
Lệ Thủy (vietn. Huyện Lệ Thủy) on piirikunta Vietnamissa Bắc Trung Bộn alueella Quảng Bìnhin maakunnassa. Piirikunnan hallinnollinen keskus on Kiến Giangin kaupunki.
Piirikunnan pinta-ala on 1 411 neliökilometriä ja asukasluku 143 663 (vuonna 2003). Piirikunnan väestötiheys on siten 101,8 asukasta neliökilometrillä.
Kaupungit ja kunnat

2 kaupunkia: Kiến Giang ja Nông Trường Lệ Ninh.
25 kuntaa: Hồng Thuỷ, Ngư Hoà, Ngư Thuỷ, Thanh Thuỷ, Lộc Thuỷ, Hoa Thuỷ, Cam Thuỷ, Liên Thuỷ, Phong Thuỷ, An Thuỷ, Sơn Thuỷ, Ngân Thuỷ, Hải Thuỷ, Hưng Thuỷ, Tân Thuỷ, Xuân Thuỷ, Dương Thuỷ, Mai Thuỷ, Phú Thuỷ, Mỹ Thuỷ, Sen Thuỷ, Trường Thuỷ, Văn Thuỷ, Kim Thuỷ, Thái Thuỷ.
Agiadit

Agiadit (m.kreik. Ἀγιάδαι, Agiadai, lat. Agiadae) olivat toinen kahdesta kuninkaallisesta Spartan kuningassuvusta, ja sitä pidettiin arvokkaampana kuin eurypontideja.
Agiadien kantaisänä pidettiin myyttistä Herakleen jälkeläistä Eurysthenestä, joskin suvun nimi juontaa juurensa tämän pojasta, Agis I:stä. Suvulla oli yleensä enemmän valtaa Spartan politiikassa eurypontideihin verrattuna, ja sen merkittävimpiä kuninkaita olivat Kleomenes I ja Leonidas I.
Yläinen Tervalammi

| Yläinen Tervalammi |
| --- | --- |
Valtiot:  Suomi
Maakunnat:  Pirkanmaa
Kunnat:  Orivesi
Koordinaatit:  61°38′49″N, 24°08′42″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Näsijärven alue (35.31)
Laskuoja:  oja Alaiseen Tervalammiin 
Järvinumero:  35.317.1.015
Mittaustietoja
Pinnankorkeus:  148,6 m  
Rantaviiva:  0,602 km  
Pinta-ala:  1,482 ha  
Saaria:  ei saaria 
 fiYläinen Tervalammi 
Yläinen Tervalammi  on Pirkanmaalla Orivedellä Hanhilahden kylän lähellä sijaitseva lampi, joka kuuluu Kokemäenjoen vesistöön.
Maantietoa

Lammen pinta-ala on 1,5 hehtaaria ja se on 300 metriä pitkä ja 100 metriä leveä. Lammella ei ole kartan mukaan saaria. Sen rantaviivan pituus on 600 metriä.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Näsijärven alueella (35.31), jonka Vaavunjoen valuma-alueeseen (35.317) se kuuluu. Lammen vedenpinnan korkeus on 148,6 metriä mpy.
África (1752)

| África |
| --- | --- |

Aluksen vaiheet
Rakentaja:  Arsenal de la Carraca, Cádiz
Kölinlasku:  18. maaliskuuta 1751
Laskettu vesille:  20. marraskuuta 1752
Poistui palveluskäytöstä:  1. maaliskuuta 1797
Loppuvaihe:  romutettu 1809
Tekniset tiedot
Uppouma:  1 606 t (arqueo)
Pituus:  46,51 m (köli)
Leveys:  15,24 m
Syväys:  11,73 m
Aseistus
Aseistus:  alempi tykkikansi: 28 × 24 naulan tykkiä ylempi tykkikansi: 30 × 18 naulan tykkiä puoli- ja etukansi: 10 × 8 naulan tykkiä
África oli Espanjan laivaston vuonna 1752 vesille laskettu kaksikantinen 68-tykkinen linjalaiva.
Valmistus

Alus tilattiin La Carracasta Cádizista, missä köli laskettiin 18. maaliskuuta 1751. Alus laskettiin vesille 20. marraskuuta 1752.
Palvelus

Huhtikuussa 1753 alus lähti Cádizista päällikkönään Vega Florida. Alus oli 15. marraskuuta 1753 -17. helmikuuta 1754 Napolissa. Se lähti 6. maaliskuuta 1754 Cádizista Cartagenaan. Alus palasi 15. huhtikuuta Cádiziin. Vuodesta 1755 elokuuhun 1761 se partioi Välimerellä ja Atlantilla. Tammikuussa 1763 alus siirrettiin Ferroliin. Se lähti 27. huhtikuuta Ferrolista Príncesan, Aquilesin, Héctorin ja kahden rahtilaivan kanssa Havannaan.
Alus palasi 28. helmikuuta 1764 Cádiziin Príncesan, Galician ja Monarcan kanssa suojaten rahtialuksia, jotka kuljettivat 414 718 pesoa. Vuonna 1768 alus oli sijoitettuna Ferroliin 20 linjalaivan ja kolmen fregatin kanssa. Alus kuului Córodvan laivastoon, joka valtasi elokuussa 1780 brittiläisen 53 kauppalaivan saattueen Madeiran rannikolla. Heinäkuussa 1781 alus lähti Cádizista Córdovan laivaston mukana Menorcan sotaretkelle. Elokuussa 1781 se osallistui 2. Englannin kanaalin sotaretkeen ja syyskuussa Gibraltarin sotaretkeen. Alus oli 20. lokakuuta 1782 alueella Cape Spartelin taistelussa päällikkönään José Antonio Eulalio Peralta y Rivera de las Roelas, mutta ei osallistunut aktiivisesti taisteluun.
Vuodesta 1785 alus oli reservissä Ferrolissa, kunnes se palautettiin palvelukseen toukokuussa 1794. Alus avusti 23. syyskuuta 1797 Domingo de Navan laivuetta, joka suojasi Cabo São Vicenten taistelussa vaurioitunutta Santísima Trinidadia Cádiziin. Alus siirrettiin reserviin 1. maaliskuuta 1797 Cádizissa ja poistettiin alusluettelosta 8. elokuuta 1806. Alus romutettiin 1809 La Carracassa.
Agatharkhos Syrakusalainen

| Agatharkhos> Ἀγάθαρχος.Henkilötiedot |
| --- | --- |
Syntynyt: 400-luku eaa. Syrakusa?
Kuollut: 400/300-luku eaa. ?
Muut tiedot
Aktiivisena:  413 eaa.
Agatharkhos (m.kreik. Ἀγάθαρχος, lat. Agatharchus; 400-luku eaa.) oli antiikin kreikkalainen sotilas, joka oli kotoisin Syrakusasta. Hän toimi 12 laivan muodostaman osaston komentajana Ateenan laivastoa vastaan ateenalaisten Sisilian sotaretken aikaan vuonna 413 eaa. Myöhemmin samana vuonna hän oli yksi syrakusalaisista sotapäälliköistä Syrakusan satamassa käydyssä ratkaisevassa taistelussa.
Yläinenlammi (Ikaalinen)

| Yläinenlammi |
| --- | --- |
Valtiot:  Suomi
Maakunnat:  Pirkanmaa
Kunnat:  Ikaalinen
Koordinaatit:  61°44′49″N, 22°55′02″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Jämijärven valuma-alue (35.54)
Laskujoki:  Jyllinjoki 
Järvinumero:  35.541.1.002
Mittaustietoja
Pinnankorkeus:  85,9 m 
Rantaviiva:  1,451 km 
Pinta-ala:  0,03632 km² 
 fiYläinenlammi 
Yläinenlammi  on Pirkanmaalla Ikaalisissa Särkikoskella sijaitseva lampi, joka kuuluu Kokemäenjoen vesistössä Ikaalisten reitin valuma-alueen Jämijärven valuma-alueeseen. Yläinenlammi on osa Jyllinjoen aluetta.
Maantietoa

Lammen pituus on 300 metriä, leveys 140 metriä ja sen pinta-ala on 3,6 hehtaaria. Se sijaitsee Jyllinjoen alajuoksulla ja joen sivussa olevalla lietepohjalla. Siihen laskee kaksi ojaa, joista toinen on metsä- ja suo-oja ja toinen pelto-oja. Lampi on yhdistetty Jyllinjokeen kahdella kanavalla. Noin 300 metriä alajuoksulla on Alainenlammi, joka on muodostunut samalla tavalla. Rantaviivan pituus on 1,5 kilometriä. Sitä ympäröi kolmelta sivulta peltomaat ja muut rannat ovat suojavyöhykettä. Rantaan on rakennettu kaksi vapaa-ajan asuntoa, joille johtaa tiet yhdystieltä 2594 haarautuvalta kylätieltä.
Historiaa

Kyrösjärvi on laskettu useaan otteeseen vuoden 1804 jälkeen, jonka takia vedenpinta on laskenut yhteensä yli neljä metriä. Tämäkin lampi on jäänyt kuivalle maalle viimeisen tai sitä edellisen jävenlaskun aikana. Lammella on siten ikää vain 150–185 vuotta.
Mercury (avaruusohjelma)

Alkuperäinen Mercury-seitsikko
Mercury oli Yhdysvaltain vuonna 1958 käynnistämä avaruusohjelma, jonka tarkoitus oli laukaista miehitetty avaruusalus Maata kiertävälle radalle. Ohjelman ensimmäinen miehitetty laukaisu Mercury-Redstone 3 vei 5. toukokuuta 1961 Alan Shepardin alikiertoradan lennolle. Ohjelman kolmas miehitetty lento Mercury-Atlas 6 vei 20. helmikuuta 1962 John Glennin kiertoradalle.
Ohjelmalla valmisteltiin Apollo-ohjelmaa.
Taustaa

Yhdysvallat käynnisti Mercury-avaruusohjelman 7. lokakuuta 1958. Ohjelman tarkoituksena oli osoittaa mahdolliseksi ihmisen laukaiseminen avaruuteen maata kiertävälle radalle, osoittaa avaruudessa olo mahdolliseksi ja palauttaa sekä alus että sen lentäjä turvallisesti takaisin Maahan.
Helmikuussa 1959 kutsuttiin puolustushallinnon määrittelemien vähimmäisvaatimusten perusteella 110 eri aselajeja edustavaa lentäjää haastatteluihin Washington D.C.:hen. Kutsuttujen joukossa oli 5 merijalkaväen, 47 laivaston ja 58 ilmavoimien lentäjää. Ensimmäisten haastattelujen ja testien perusteella valittiin 36 lentäjää tarkempiin testeihin ja lääketieteellisiin tutkimuksiin. Jatkotutkimuksia tehtiin Daytonin Wright Air Development Centerissä ja Lovelace-klinikalla Albuquerquessa.
Miehitetyt Mercury-lennot

Ennen Alan Shepardin lentoa simpanssi Ham laukaistiin ensimmäisenä isoihmisapinana avaruuteen Mercury-Redstone 2 lennolla 31. tammikuuta 1961.
Testien perusteella valitut seitsemän astronauttia esiteltiin 9. huhtikuuta 1959 Washington D.C.:ssä järjestetyssä lehdistötilaisuudessa. Astronautit olivat:
John Herschel Glenn, Jr. , merijalkaväki
Walter Marty Schirra, Jr., laivasto
Alan Bartlett Shepard, Jr., laivasto
Scott Carpenter, laivasto
Donald Kent Slayton, ilmavoimat
Leroy Gordon Cooper, Jr., ilmavoimat
Virgil I. Grissom, ilmavoimat
Mercury oli yhdelle astronautille tarkoitettu alus, joka laukaistiin avaruuteen Redstone- ja Atlas-kantoraketeilla.
Miehitettyjä lentoja tehtiin yhteensä kuusi:
Mercury-Redstone 3 "Freedom 7", 5. toukokuuta 1961, mukanaan Alan Shepard
Mercury-Redstone 4 "Liberty Bell 7", mukanaan Gus Grissom
Mercury-Atlas 6 "Friendship 7", mukanaan John Glenn
Mercury-Atlas 7 "Aurora 7", mukanaan Scott Carpenter
Mercury-Atlas 8 "Sigma 7", mukanaan Wally Schirra
Mercury-Atlas 9 "Faith 7", mukanaan Gordon Cooper
Mercury-ohjelmaa seurasi Gemini-ohjelma. Viralliset avaruuslennoilla käytettävät NASAn tunnukset (hihamerkit) tulivat käyttöön vasta Gemini 5 -lennolla.
Tästä alkuperäisestä seitsikosta, ns. valiojoukosta, Alan Shepard käveli Kuun pinnalla myöhemmin Apollo-ohjelmaan kuuluneella lennolla. Schirra taas lensi ainoana avaruudessa sekä Mercury-, Gemini- että Apollo-lennoilla.
Miehittämättömät lennot

Ohjelman osana suoritettiin useita miehittämättömiä koelentoja.
| Tehtävä | Laukaisu | Kesto |
| --- | --- | --- |
| Little Joe 1 | 1959-08-21-mdy21. elokuuta 1959 | 20 s |
| Big Joe 1 | 1959-09-09-mdy9. syyskuuta 1959 | 13 m 00 s |
| Little Joe 6 | 1959-10-04-mdy4. lokakuuta 1959 | 5 m 10 s |
| Little Joe 1A | 1959-11-04-mdy4. marraskuuta 1959 | 8 m 11 s |
| Little Joe 2 | 1959-12-04-mdy4. joulukuuta 1959 | 11 m 6 s |
| Little Joe 1B | 1960-01-21-mdy21. tammikuuta 1960 | 8 m 35 s |
| Beach Abort | 1960-05-09-mdy9. toukokuuta 1960 | 1 m 31 s |
| Mercury-Atlas 1 | 1960-07-29-mdy29. heinäkuuta 1960 | 3 m 18 s |
| Little Joe 5 | 1960-11-08-mdy8. marraskuuta 1960 | 2 m 22 s |
| Mercury-Redstone 1 | 1960-11-21-mdy21. marraskuuta 1960 | 2 s |
| Mercury-Redstone 1A | 1960-12-19-mdy19. joulukuuta 1960 | 15 m 45 s |
| Mercury-Redstone 2 | 1961-01-31-mdy31. tammikuuta 1961 | 16 m 39 s |
| Mercury-Atlas 2 | 1961-02-21-mdy21. helmikuuta 1961 | 17 m 56 s |
| Little Joe 5A | 1961-03-18-mdy18. maaliskuuta 1961 | 23 m 48 s |
| Mercury-Redstone BD | 1961-03-24-mdy24. maaliskuuta 1961 | 8 m 23 s |
| Mercury-Atlas 3 | 1961-04-25-mdy25. huhtikuuta 1961 | 7 m 19 s |
| Little Joe 5B | 1961-04-28-mdy28. huhtikuuta 1961 | 5 m 25 s |
| Mercury-Atlas 4 | 1961-09-13-mdy13. syyskuuta 1961 | 1 h 49 m 20 s |
| Mercury-Scout 1 | 1961-11-01-mdy1. marraskuuta 1961 | 44 s |
| Mercury-Atlas 5 | 1961-11-29-mdy29. marraskuuta 1961 | 3 h 20 m 59 s |
  Miehitettyjen lentojen jälkeen
Aiheesta muualla

Kuvia tai muita tiedostoja aiheesta Mercury (avaruusohjelma) Wikimedia Commonsissa
Project Mercury: A Chronology
This New Ocean: A History of Project Mercury (Arkistoitu – Internet Archive)
Jälkiviisaus oli parasta viisautta myös astronauttihommissa (Arkistoitu – Internet Archive)
Mercury-ohjelma
| --- | --- |
Miehittämättömät:   Mercury-Redstone 1  Mercury-Redstone 1A  Mercury-Redstone 2 
Miehitetyt:   Mercury-Redstone 3  Mercury-Redstone 4  Mercury-Atlas 6  Mercury-Atlas 7  Mercury-Atlas 8  Mercury-Atlas 9 
Mercury 7:n astronautit poseeraavat Atlas-kantoraketin pienoismallin kanssa 12.7.1962. Eturivissä vasemmalta oikealle: Gus Grissom, Scott Carpenter, Deke Slayton ja Gordon Cooper. Takarivissä: Alan Shepard, Wally Schirra ja John Glenn.
Mercury-avaruusalus
3 (yhtye)

| 3> Tiedot |
| --- | --- |
Toiminnassa:  1994–
Tyylilaji:  progressiivinen rock
Kotipaikka:  Yhdysvallat
Laulukieli:  englanti
Jäsenet:  Joey Eppard, laulu, kitara   Billy Riker, kitara   Chris Gartmann, rummut   Daniel Grimsland, basso  
Aiheesta muualla
Kotisivut
Infobox OKNimi-testi OK: 
Myös nimellä Three tunnettu 3, on yhdysvaltalainen rockyhtye, joka perustettiin New Yorkissa 1990-luvun alkupuolella.
Diskografia

Lähde:
Paint by Number (1999)
Summercamp Nightmare (2003)
Wake Pig (2004)
The End Is Begun (2007)
Revisions (2009)
The Ghost You Gave to Me (2011)
Yläinenlammi (Joutsa)

| Yläinenlammi |
| --- | --- |
Valtiot:  Suomi
Maakunnat:  Keski-Suomi
Kunnat:  Joutsa
Koordinaatit:  61°57′27″N, 25°58′18″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Ristiselän alue (14.23)
Laskuoja:  oja Humalalampeen 
Järvinumero:  14.237.1.004
Mittaustietoja
Pinnankorkeus:  126,5 m  
Pituus:  360 m  
Leveys:  90 m  
Rantaviiva:  0,815 km  
Pinta-ala:  1,36 ha  
Saaria:  ei saaria 
 fiYläinenlammi 
Yläinenlammi Yläisetlammit (p) on Keski-Suomessa Joutsassa Humalapohjan kylän lähellä sijaitseva lampi.
Maantietoa

Lammen pinta-ala on 1,4 hehtaaria, se on 350 metriä pitkä ja 100 metriä leveä. Lammella ei ole kartan mukaan saaria.  Sen rantaviivan pituus on 800 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Ristiselän alueella (14.23), jonka Haapajoen valuma-alueeseen (14.237) se kuuluu. Lammen vedenpinnan korkeus on 126,5 metriä mpy.
Yläinen Vaherjärvi

| Yläinen Vaherjärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Jämsä
Koordinaatit:  61°49′29″N, 25°24′15″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Päijänteen alue (14.22)
Laskuoja:  oja Alaiseen Vaherjärveen 
Järvinumero:  14.221.1.113
Mittaustietoja
Pinnankorkeus:  168,8 m  
Pituus:  1,4 km  
Leveys:  370 m  
Rantaviiva:  3,917 km  
Pinta-ala:  20,95 ha  
Saaria:  2 
 fiYläinen Vaherjärvi 
Yläinen Vaherjärvi  on Keski-Suomessa Jämsässä Vaherin kylän lähellä sijaitseva järvi.
Maantietoa

Järven pinta-ala on 21 hehtaaria, se on 1,4 kilometriä pitkä ja 350 metriä leveä. Järvellä on kartan mukaan kaksi saarta.  Sen rantaviivan pituus on 3,9 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Päijänteen lähialueeseen (14.221) se kuuluu. Järven vedenpinnan korkeus on 168,8 metriä mpy.
Yläinen Vehkajärvi

| Yläinen Vehkajärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Jyväskylä
Koordinaatit:  62°02′08″N, 25°43′05″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Ristiselän alue (14.23)
Laskuoja:  oja Keskiseen Vehkajärveen 
Järvinumero:  14.231.1.011
Mittaustietoja
Pinnankorkeus:  124,7 m  
Pituus:  410 m  
Leveys:  220 m  
Rantaviiva:  0,995 km  
Pinta-ala:  4,075 ha  
Saaria:  ei saaria 
 fiYläinen Vehkajärvi 
Yläinen Vehkajärvi  on Keski-Suomessa Jyväskylässä Heinosniemen kylän lähellä sijaitseva järvi.
Maantietoa

Järven pinta-ala on 4,1 hehtaaria, se on 400 metriä pitkä ja 200 metriä leveä. Järvellä ei ole kartan mukaan saaria.  Sen rantaviivan pituus on 1,0 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Ristiselän alueella (14.23), jonka Ristiselän–Murtoselän alueeseen (14.231) se kuuluu. Järven vedenpinnan korkeus on 124,7 metriä mpy.
.um

.um on Yhdysvaltain pienten erillissaarten Internet-maatunnus, joka otettiin käyttöön 2007 testimielessä ja poistettiin 20. huhtikuuta 2008. Sen rekisteröinnistä vastasi United States Minor Outlying Islands Registry ja sponsoroi Etelä-Kalifornian yliopisto.